**Rámcová dohoda s jedným hospodárskym subjektom**

uzavretá podľa § 83 ods. (2) až (9) zákona č. 343/2015 Z. z., o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. (2) zákona č. 513/1991 Zb. Obchodného zákonníka.

**Čl. I.**

**Zmluvné strany**

**Poskytovateľ:**

Sídlo:

Konajúci:

Bankové spojenie:

Číslo účtu:

IČO:

DIČ:

IČ DPH:

Spoločnosť zapísaná v ..., oddiel: , vložka .....

Tel.:

Email:

*(ďalej len „poskytovateľ“)*

**Objednávateľ:**

Názov: Obec Miloslavov

Sídlo: Radničné námestie 181/1, 900 42 Miloslavov

Konajúci: Milan Baďanský, starosta obce

IČO: 00304948

Tel.:

Email:

*(ďalej len „objednávateľ“)*

## Čl. II.

## Predmet rámcovej dohody

1. Poskytovateľ bol identifikovaný ako úspešný uchádzač vo verejnej súťaži podľa § 66 ods. 7 zákona č. 343/2015 Z.z. o verejnom obstarávaní a o zmene a doplnení niektorých zákonov vyhlásenej vo vestníku verejného obstarávania č. xx/2024 pod číslom xxx s  predmetom zákazky „Zber, odvoz, zhodnotenie a zneškodnenie odpadu v obci Miloslavov“.
2. Predmetom tejto rámcovej dohody je poskytovanie služieb súvisiacich so zberom a odvozom zmesového komunálneho odpadu (kategória odpadov 20 03 01) (ďalej aj „ZKO“) a zberom, prepravou, a zhodnocovaním biologicky rozložiteľných odpadov (kategória odpadov 20 02 01) (ďalej aj „BRKO“) v súlade s hierarchiou odpadového hospodárstva v zmysle ustanovení zákona č. 79/2015 Z.z. o odpadoch a o zmene a doplnení niektorých zákonov v znení neskorších predpisov ( ďalej len „Zákon o odpadoch“).
3. Objednávateľ obstaral na evidenciu údajov o pôvodcoch odpadu a zbere ZKO a BRKO systém Separus ( ďalej len „odpadový systém“ ) a na území obce zabezpečil očipovanie zberných nádob RFID čipmi.

**Článok III.**

**Rozsah, spôsob, miesto a termín plnenia**

1. Poskytovateľ sa zaväzuje poskytovať služby podľa tejto rámcovej dohody v rozsahu a termínoch špecifikovaných v prílohe č. 1 tejto rámcovej dohody vo svojom mene, na svoje náklady a na svoje nebezpečenstvo. V prípade výkonu časti služieb prostredníctvom subdodávateľov nesie zodpovednosť za ich vykonávanie v plnom rozsahu poskytovateľ.
2. Termín plnenia zmluvy je obdobie: 01.01.2025 – 31.12.2026.
3. Miestom plnenia tejto rámcovej dohody je územie obce Miloslavov.
4. Služby zberu a odvozu **zmesového komunálneho odpadu**, kategória 20 03 01 budú z zabezpečované pre:
5. fyzické osoby – občanov, fyzické osoby – podnikateľov a právnické osoby, ktoré sa prihlásili na vývoz ZKO a uhradili poplatok za vývoz ZKO;
6. zariadenia a budovy, ktorých majiteľom alebo zriaďovateľom je objednávateľ ( základná škola, materské školy, budova Obecného úradu, športové areály, komunitné centrum, cintoríny a pod. ).
7. Poskytovateľ v rámci poskytovanej služby zberu ZKO zabezpečí manipuláciu s očipovanými nádobami – t.j. načítanie čipu, vizuálnu kontrolu obsahu nádoby, vysypanie nádoby a uloženie nádoby na miesto, kde bola pristavená.
8. Poskytovateľ po ukončení zberu ZKO na území obce zabezpečí odvoz ZKO na skládku triedeného komunálneho odpadu: Skládka odpadu Čukárska Paka, ktorú prevádzkuje Združenie obcí Horného Žitného ostrova v odpadovom hospodárstve so sídlom v Šamoríne, Gazdovský rad 37/A, 931 01 Šamorín, IČO: 34 074 694. Náklady na uloženie odpadu na skládku nie sú predmetom tejto dohody.
9. Poskytovateľ 1 x ročne, na základe osobitnej požiadavky objednávateľa zabezpečí umytie a dezinfekciu 1100 l zberných nádob za cenu uvedenú v článku IV. tejto Dohody.
10. Poskytovateľ dodá objednávateľovi nové nádoby ( 120 l, 240 l a 1100 l ) podľa požiadavky objednávateľa v dodacej lehote ............. dní odo dňa doručenia požiadavky poskytovateľovi za cenu určenú v čl. IV tejto dohody.
11. Spôsob realizácie zberu a vývozu ZKO: poskytovateľ 1x za 2 týždne obíde uličnú sieť obce a vyzberá odpad z vyložených nádob (110 l, 120 l, 240 l a 1100 l). K nádobám o objeme 1100 l umiestnených v stojiskách obdrží poskytovateľ univerzálny kľúč k stojiskám.
12. Frekvencia zberu ZKO pre jednotlivé zberné nádoby je nasledovná:

|  |  |
| --- | --- |
| Typ zbernej nádoby | Frekvencia zberu |
| Vývoz 1 100 l nádob  | 1x za 2 týždne |
| Vývoz 110 l nádob  | 1x za 2 týždne resp. 1x za 4 týždne |
| Vývoz 120 l nádob  |
| Vývoz 240 l nádob |

Konkrétne termíny zberu ZKO na rok 2025 sú súčasťou Prílohy č. 1 tejto zmluvy. Harmonogram zberu ZKO s presnými termínmi vývozu na rok 2026 bude určený na základe dohody medzi poskytovateľom a objednávateľom najneskôr do 30.11.2025.

1. Spôsob manipulácie s nádobami na ZKO:
	1. pracovníci poskytovateľa naskenujú čítačkou čip vyloženej zbernej nádoby, pričom údaje z čítačky sa automaticky prenesú do odpadového systému. Naskenovaním čipu sa zistí, či majiteľ zbernej nádoby uhradil poplatok za odpad;
	2. po kontrole platnosti čipu (úhrady poplatku) pracovníci poskytovateľa vykonajú vizuálnu kontrolu obsahu nádoby ( či neobsahuje nevhodný obsah, ako napr. stavebný materiál, bioodpad a pod. ) a následne nádobu vysypú do zberného vozidla;
	3. v prípade neplatného čipu – t.j. neuhradeného poplatku pracovníci poskytovateľa nádobu nevysypú;
	4. ak nádoba obsahuje nevhodný, obsah pracovníci poskytovateľa ju nevysypú a následne poskytovateľ oznámi túto skutočnosť objednávateľovi spolu s videozáberom/fotografiou;
	5. v prípade, že nastane technický problém, a čip nie je možné načítať žiadnou z čítačiek, ktoré majú pracovníci poskytovateľa k dispozícii, zabezpečia vysypanie zbernej nádoby a následne túto skutočnosť oznámi poskytovateľ objednávateľovi s uvedením adresy miesta danej zbernej nádoby;
	6. po vysypaní nádoby sú pracovníci poskytovateľa povinní nádobu uzavrieť a uložiť ju na miesto, kde bola pristavená na vývoz.
2. Služby **zberu, odvozu a zhodnotenia biologicky rozložiteľného komunálneho odpadu** (ďalej aj „BRKO, kategória 20 02 01 bude zabezpečené pre:
3. fyzické osoby – občanov, ktoré sa prihlásili na vývoz odpadu a uhradili poplatok za vývoz odpadu;
4. zariadenia a budovy, ktorých majiteľom alebo zriaďovateľom je objednávateľ ( základná škola, materské školy, budova Obecného úradu, športové areály, komunitné centrum, cintoríny a pod. ).
5. Poskytovateľ v rámci poskytovanej služby zberu BRKO zabezpečí manipuláciu s očipovanými nádobami – t.j. načítanie čipu, vizuálnu kontrolu obsahu nádoby, vysypanie nádoby a uloženie nádoby na miesto, kde bola pristavená.
6. Poskytovateľ po ukončení zberu BRKO na území obce zabezpečí odvoz BRKO do zariadenia na zhodnocovanie biologického odpadu:...........................Náklady na zhodnotenie odpadu sú predmetom tejto dohody.
7. Poskytovateľ dodá objednávateľovi nové nádoby (240 l) podľa požiadavky a špecifikácie objednávateľa v dodacej lehote ............. dní odo dňa doručenia požiadavky poskytovateľovi za cenu určenú v čl. IV tejto dohody.
8. Spôsob realizácie zberu a vývozu BRKO: poskytovateľ podľa harmonogramu vývozov na príslušný rok obíde uličnú sieť obce a vyzberá odpad z vyložených nádob (240 l ). K nádobám umiestnených v stojiskách pri bytových domoch obdrží poskytovateľ univerzálny kľúč k stojiskám.
9. Frekvencia zberu BRKO je nasledovná:

|  |  |  |
| --- | --- | --- |
| Názov položky | Mesiac | Frekvencia zberu[[1]](#footnote-1) |
| BRKO - Vývoz nádob 240 l | január | 1 |
| február | 1 |
| marec | 2 |
| apríl | 2 |
| máj | 2 |
| jún | 2 |
| júl | 3 |
| august | 2 |
| september | 2 |
| október | 2 |
| november | 2 |
| december | 1 |
| **SPOLU** | **22** |

Konkrétne termíny zberu odpadov na rok 2025 sú súčasťou Prílohy č. 1 tejto zmluvy. Harmonogram zberu BRKO s presnými termínmi vývozu na rok 2026 bude určený na základe dohody medzi poskytovateľom a objednávateľom najneskôr do 30.11.2025.

1. Spôsob manipulácie s nádobami na BRKO:
	1. pracovníci poskytovateľa naskenujú čítačkou čip vyloženej zbernej nádoby, pričom údaje z čítačky sa automaticky prenesú do odpadového systému. Naskenovaním čipu sa zistí, či majiteľ zbernej nádoby uhradil poplatok za odpad;
	2. po kontrole platnosti čipu (úhrady poplatku) pracovníci poskytovateľa vykonajú vizuálnu kontrolu obsahu nádoby ( či neobsahuje nevhodný obsah, ako napr. stavebný materiál, zmesový odpad a pod. ) a následne nádobu vysypú do zberného vozidla;
	3. v prípade neplatného čipu – t.j. neuhradeného poplatku pracovníci poskytovateľa nádobu nevysypú;
	4. ak nádoba obsahuje nevhodný obsah, pracovníci poskytovateľa ju nevysypú a následne poskytovateľ oznámi túto skutočnosť objednávateľovi spolu s videozáberom/fotografiou;
	5. v prípade, že nastane technický problém, a čip nie je možné načítať žiadnou z čítačiek, ktoré majú pracovníci poskytovateľa k dispozícii, zabezpečia vysypanie zbernej nádoby a následne túto skutočnosť oznámi poskytovateľ objednávateľovi s uvedením adresy miesta dane zbernej nádoby;
	6. po vysypaní nádoby sú pracovníci poskytovateľa nádobu uzavrieť a uložiť ju na miesto, kde bola pristavená na vývoz;
2. Dokladom o vykonaní služieb bude potvrdený dodací list s vážnym lístkom o odvoze ZKO na určenú skládku alebo dodací list s vážnym lístkom o odvoze BRKO na zhodnotenie, pričom o zhodnotení BRKO poskytovateľ objednávateľovi aj potvrdenie o zhodnotení (R1, R11 a pod.).  V prípade dodania výstupov zo strany tretej osoby zo služieb elektronickými prostriedkami postačuje potvrdenie o doručení zaslané elektronickými prostriedkami.
3. Poskytovateľ bude vykonávať služby vo vlastnom mene, na vlastný účet a na vlastné nebezpečenstvo.

**Článok IV.**

**Cena a platobné podmienky.**

* 1. Jednotkové ceny za poskytované služby sú stanovené na základe výsledku verejného obstarávania identifikovaného v bode 1 článku II tejto rámcovej dohody na základe akceptovanej cenovej ponuky poskytovateľa a v súlade so zákonom o cenách č. 18/1996 Z.z. o cenách v platnom znení.
	2. Ceny za poskytovanie služieb súvisiacich so zberom, prepravou, zneškodňovaním a zhodnocovaním odpadov sú určené vo výške:

|  |  |  |  |  |  |
| --- | --- | --- | --- | --- | --- |
| položka | predpokladaný počet vyvezených nádob za 2 roky | **jednotková cena v EUR bez DPH** | spolu v EUR bez DPH | sadzba DPH | spolu v EUR s DPH |
| ZKO – manipulácia a výsyp nádob 1100 l | 3 796 |  | - €  |  |  |
| ZKO - manipulácia a výsyp nádob 110 l | 2 293  |  |  - €  |  |  |
| ZKO - manipulácia a výsyp nádob 120 l | 78 151  |  |  - €  |  |  |
| ZKO - manipulácia a výsyp nádob 240 l | 20 712  |  |  - €  |  |  |
| ZKO – umytie a dezinfekcia nádob 1100 l raz ročne | 146 |  | - € |  |  |
| Dopravné náklady na 1 vývoz  | 52 |  | - € |  |  |
| Cena novej nádoby 120 l. |  |  | - € |  |  |
| Cena novej nádoby 240 l. |  |  | - € |  |  |
| Cena novej nádoby 1100 l. |  |  | - € |  |  |
| SPOLU | - | **-** | - €  | - | **- €**  |

|  |  |  |  |  |  |
| --- | --- | --- | --- | --- | --- |
| položka | predpokladaný počet vyvezených nádob za 2 roky | **jednotková cena v EUR bez DPH** | spolu v EUR bez DPH | sadzba DPH | spolu v EUR s DPH |
| BRKO – manipulácia a vývoz nádob 240 l | 100 584 |  | - €  |  |  |
| BRKO – zhodnotenie za 1 t | 2 040 |  | - € |  |  |
| Dopravné náklady na 1 vývoz |  |  |  |  |  |
| Cena novej nádoby BRKO |  |  |  |  |  |
| Cena novej nádoby kuch.odpad a BRKO |  |  |  |  |  |
| SPOLU | - | - | - € |  | - € |

* 1. Podkladom pre zaplatenie ceny je faktúra vystavená poskytovateľom a preukázateľne doručená objednávateľovi. Prílohou faktúry je dodací list a vážny lístok z miesta uloženia alebo zhodnotenia a v prípade BRKO aj potvrdenie o zhodnotení ( R1, R11 a pod. ). Fakturované môžu byť len skutočne poskytnuté služby.
	2. Poskytovateľ vystaví faktúru za poskytovanie služieb v zmysle tejto rámcovej dohody mesačne, a to vždy najneskôr do 15 kalendárnych dní odo dňa uplynutia príslušného kalendárneho mesiaca, za ktorý sa poskytovali služby. Splatnosť faktúry je 30 kalendárnych dní odo dňa jej vystavenia.
	3. Faktúra musí obsahovať všetky náležitosti podľa príslušných právnych predpisov. V prípade, že faktúra nebude obsahovať príslušné náležitosti alebo bude vyhotovená obsahovo nesprávne, je objednávateľ oprávnený vrátiť ju poskytovateľovi v lehote splatnosti s písomným odôvodnením na doplnenie a prepracovanie. V takom prípade lehoty splatnosti neplynie a nová lehota splatnosti začne plynúť doručením opravenej faktúry objednávateľovi.
	4. Jednotkové ceny dohodnuté v bode 2 tohto článku sú konečné a záväzné pre obidve strany dohody.
	5. V prípade zmeny sadzby DPH sa za základ považuje jednotková cena v EUR bez DPH, ku ktorej sa pripočíta zmenená sadzba DPH.
	6. V cenách uvedených v bode 2 tohto článku sú zahrnuté všetky ekonomicky oprávnené náklady súvisiace s predmetom plnenia a primeraný zisk poskytovateľa, okrem iného aj náklady vyplývajúce z polohy a umiestnenia miesta plnenia, zo spôsobu realizácie prác, zo starostlivosti o bezpečnosť, ochranu zdravia a protipožiarnych opatrení, náklady na dopravu, náklady na likvidáciu odpadu, náklady vyplývajúce z podnikateľského rizika pri realizácii prác za sťažených podmienok a miestnych prekážok ako aj ostatné náklady súvisiace s predmetom dohody tu neuvedené. V cenách uvedených v bode 2 tohto článku nie sú zahrnuté zákonom č. 17/2004 Z. z. o poplatkoch za uloženie odpadov stanovené poplatky za uloženie odpadu na skládku.,
	7. Ak je objednávateľ v omeškaní so splnením peňažného záväzku alebo jeho časti, vzniká poskytovateľovi, ktorý si splnil svoje zákonné a zmluvné povinnosti, právo požadovať od objednávateľa z nezaplatenej sumy úroky z omeškania podľa § 369a a § 369 ods. 2 zák. č. 513/1991 Zb Obchodného zákonníka, t.j. vo výške základnej úrokovej sadzby Európskej centrálnej banky platnej k prvému dňu príslušného kalendárneho polroka omeškania zvýšenej o osem percentuálnych bodov; takto určená sadzba úrokov z omeškania sa použije počas celej doby omeškania.
	8. V prípade, že sa zmení koncový bod zneškodňovania ZKO, nová cena za dopravné náklady sa stanoví súčinom ceny za 1 km prepravy: ........ EUR bez DPH a počtu km, ktoré prevyšujú dopravné náklady za odvoz na skládku odpadu: Čukarská Paka.

**Článok V.**

**Povinnosti poskytovateľa a objednávateľa**

* + - 1. Poskytovateľ je povinný
	1. zabezpečovať a vykonávať všetky služby uvedené v predmete dohody včas, riadne a s náležitou odbornosťou, v súlade so zákonom o odpadoch, platnou legislatívou a touto rámcovou dohodou;
	2. prevziať od objednávateľa čítačky, ktorými budú pracovníci poskytovateľa načítať informácie z elektronického RFID čipu umiestneného na zbernej nádobe; o prevzaté čítačky sa bude starať so starostlivosťou riadneho hospodára a zabezpečí ich proti krádeže a poškodeniu
	3. zabezpečiť odbornú manipuláciu so zbernými nádobami zo strany pracovníkov poskytovateľa vyprázdnenú nádobu vždy vrátiť na miesto, odkiaľ bola prevzatá;
	4. dodržiavať harmonogram zberov a služieb uvedený v prílohe č. 1 tejto dohody. Ak z objektívnych príčin nebude môcť poskytovateľ dodržať termín zberu, oznámi túto skutočnosť objednávateľovi ihneď po zistení tejto skutočnosti a službu vykoná v náhradnom termíne dohodnutom s objednávateľom;
	5. zabezpečiť pri manipulácii so zbernými nádobami šetrný prístup a nepoškodzovať ich. Škody preukázateľne spôsobené pracovníkmi poskytovateľa, je poskytovateľ povinný odstrániť na vlastné náklady a bezodkladne o tejto skutočnosti informovať objednávateľa;
	6. vyprázdňovať zberné nádoby tak, aby nedošlo k hygienickým, bezpečnostným, ekologickým, požiarnym a iným škodám,, prípadne ku škode na majetku alebo poškodeniu životného prostredia;
	7. pri vyprázdňovaní zberných nádob v obci dbať o neznečistenie priestoru v okolí nádob. V prípade znečistenia pri výkone služieb okamžite toto znečistenie odstrániť;
	8. umožniť poverenému pracovníkovi objednávateľa kedykoľvek kontrolu činnosti spojenej so službami vyplývajúcimi z tejto rámcovej dohody.
	9. predkladať objednávateľovi doklady preukazujúce spôsob nakladania s odpadom od držiteľov odpadu až po konečného zhodnotenia/zneškodňovateľa odpadu za každý ukončený štvrťrok v kalendárnom roku, a to do 30 dní nasledujúceho mesiaca.
		+ 1. V prípade, ak poskytovateľ nevyvezie odpad v dôsledku chyby na jeho strane (vynechanie, opomenutie a podobne), je povinný odpad dodatočne vyviezť nasledujúci pracovný deň.
			2. Objednávateľ je povinný zabezpečiť pre poskytovateľa prístup do odpadového systému objednávateľa, ktorý obsahuje zoznam zberových nádob, rozčlenených podľa typu a objemu a takisto údaje o počte a druhu vyvezených nádob.
			3. Objednávateľ určí miesta, na ktorých budú umiestnené zberné nádoby na ZKO a BRKO pre zariadenia podľa čl. III. ods.4 písm b) a ods.12 písm.b) tejto Dohody.
			4. Objednávateľ určuje tieto oprávnené osoby:

 na bežnú komunikáciu s poskytovateľom, zadávanie a preberanie predmetných služieb, reklamácie: ..........................................

 na komunikáciu vo veciach fakturácie:.......................................

Poskytovateľ určuje tieto oprávnené osoby : ..................................................

na bežnú komunikáciu s objednávateľom, vybavovanie požiadaviek a reklamácií:

na komunikáciu vo veciach fakturácie: ........................................................

* + - 1. Oprávnené osoby majú právomoc priebežne kontrolovať predmetné činnosti a fyzicky po ukončení služieb na tvare miesta preberať vykonané služby. Objednávateľ si vyhradzuje právo zmeniť resp. doplniť oprávnené osoby počas obdobia trvania rámcovej dohody.
			2. Objednávateľ poskytne poskytovateľovi služieb potrebnú súčinnosť podaním potrebných informácii k realizácii plnenia z tejto rámcovej dohody a je povinný informovať poskytovateľa o prípadných zmenách dotýkajúcich sa predmetu rámcovej dohody.

**Článok VI.**

**Sankcie**

1. V prípade, že poskytovateľ nezabezpečí plnenie predmetu zmluvy včas, v lehotách dohodnutých
v zberovom kalendári, je povinný zaplatiť objednávateľovi zmluvnú pokutu vo výške 0,5 %
z fakturovanej sumy za nezabezpečené služby a to za každý deň omeškania až do splnenia záväzku.
2. Zmluvná pokuta je splatná v lehote splatnosti najbližšej fakturácie poskytovateľa služieb za služby vykonané v danom kalendárnom mesiaci, pričom dotknutá fakturácia bude upravená poskytovateľom služieb znížením o výšku zmluvnej pokuty vyčíslenej podľa počtu dní omeškania, v opačnom prípade bude predmetom jednostranného zápočtu vzájomných pohľadávok objednávateľa a poskytovateľa.

**Článok VII.**

**Zánik rámcovej dohody**

1. Objednávateľ a poskytovateľ sa dohodli, že záväzok založený touto rámcovou dohodou sa ruší:
2. uplynutím doby, na ktorú bola rámcová dohoda uzavretá;
3. dohodou zmluvných strán;
4. výpoveďou objednávateľa v prípade, ak poskytovateľ nie je schopný dodať alebo nedodá objednávateľovi plnenie za cenu určenú v Článku V. bod 2 tejto rámcovej dohody; pre prípad výpovede si zmluvné strany dohodli 3-mesačnú výpovednú lehotu, ktorá začne plynúť od prvého dňa kalendárneho mesiaca nasledujúceho po doručení výpovede;
5. V prípade zrušenia záväzku vyplývajúceho z tejto rámcovej dohody, sú zmluvné strany povinné bez zbytočného odkladu vysporiadať vzájomné práva a povinnosti vyplývajúce im z tejto rámcovej dohody.
6. Poskytovateľ je zapísaný v registri partnerov verejného sektora ...........V prípade využitia subdodávateľa je poskytovateľ povinný využívať len služby takého subdodávateľa, ktorý je zapísaný v registri partnerov verejného sektora.
7. Objednávateľ môže odstúpiť od zmluvy, uzavretej s poskytovateľom, ktorý bol vymazaný z registra partnerov verejného sektora.

**Článok VIII.**

**Spoločné a záverečné ustanovenia**

1. Táto rámcová dohoda sa uzatvára na dobu do 31.12.2026. Platnosť zmluvy je dňom jej podpisu oboma zmluvnými stranami a účinnosť dňom nasledujúcim po dni jej zverejnenia cv Centrálnom registri zmlúv. Poskytovanie služieb začína dňom 1.1.2025. Akékoľvek zmeny a doplnky k tejto rámcovej dohode sú platné výlučne v písomnej forme odsúhlasenej obidvomi stranami dohody, vo forme dodatku k rámcovej dohode.
2. Na zmeny tejto rámcovej dohody sa primerane aplikujú ust. § 18 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.
3. Práva a povinnosti zmluvných strán, ktoré nie sú touto rámcovou dohodou výslovne upravené, sa riadia príslušnými ustanoveniami Obchodného zákonníka a ostatných právnych predpisov.
4. Zmluvné strany sa zaväzujú urovnať všetky spory vzniknuté v súvislosti s touto rámcovou dohodou predovšetkým mimosúdnou dohodou.
5. Ak by niektoré ustanovenie tejto rámcovej dohody bolo alebo sa po uzavretí tejto dohody stalo neplatným, nebudú tým dotknuté ostatné ustanovenia tejto rámcovej dohody. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu tejto rámcovej dohody, ktorý zmluvné strany sledovali v čase jej uzatvorenia.
6. Táto rámcová dohoda podlieha povinnému zverejneniu v Centrálnom registri zmlúv vedenom Úradom vlády Slovenskej republiky v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
7. Táto rámcová dohoda bola vyhotovená v dvoch vyhotoveniach s platnosťou originálu, pričom každá zo zmluvných strán obdrží jedno vyhotovenie dohody.
8. Zmluvné strany vyhlasujú, že si túto rámcovú dohodu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú podpisy svojich štatutárnych orgánov.
9. Zmluva bola schválená uznesením obecného zastupiteľstva obce Miloslavov č. ...... dňa ......2024.
10. Neoddeliteľnou súčasťou tejto rámcovej dohody je:
* príloha č. 1– opis predmetu zákazky, termíny zberu odpadov

Objednávateľ: Poskytovateľ:

V .............................. dňa ...................... V ................................. dňa .................

............................................................... .....................................................................

(meno, priezvisko, funkcia) (meno, priezvisko, funkcia)

1. Z doterajších skúseností sa zber BRKO v časti Miloslavov vykonával 1 deň a v časti Alžbetin dvor 2 dni [↑](#footnote-ref-1)